અમદાવાદઃ દિલ્હી બાદ અમદાવાદ પણ હવે પ્રદૂષિત શહેર બની રહ્યું છે. તાજેતરના આંકડાઓ અનુસાર અમદાવાદમાં પ્રદૂષણ ભયજનક સપાટીએ પહોંચ્યું છે. કોર્પોરેશન દ્વારા જાહેર કરવામાં આવેલી એડવાઈઝરીમાં આજે અમદાવાદમાં પ્રદૂષણની માત્રા એર ક્વોલિટી ઈન્ડેકસ અનુસાર 311 રહેવાની આગાહી વ્યક્ત કરી છે. આનો સીધો અર્થ એ થાય કે આ હવા શ્વાસમાં લેવામાં આવે તો તે ખૂબ જ નુકસાન કરી શકે છે. ત્યારે પ્રદૂષણ વધી રહ્યું હોવાથી શહેરની 100 જેટલી ખાનગી શાળાઓમાં લાલ ઝંડી ફરકાવીને વિદ્યાર્થીઓને એલર્ટ આપવામાં આવશે. કારણ કે ખરાબ હવાની અસર બાળકો અને વૃદ્ધો પર તરત જ થઈ શકે છે.